stanford-oval/wikipedia huggingface dataset:
מרי דלאני
ביוגרפיה > חיי נישואין

בני הזוג פנדרבס יצאו לטירת רוסקרו ליד פלמות' במערב קורנוול באפריל. עקב מחלת בעלה, בשנת 1721, הם עברו ללונדון. בשנת 1725, מר פנדרבס מת בפתאומיות בשנתו. הוא לא שינה את צוואתו לאחר נישואיו, ולכן גברת פנדרבס לא ירשה את מה שנותר מעיזבונו.
למרות המחסור במשאבים, האלמנות סיפקה הזדמנויות חדשות למרי. אלמנות, בניגוד לנשים לא נשואות, יכלו לנוע בחופשיות בחברה, ולראשונה בחייה, היא הצליחה לעסוק בתחומי העניין שלה ללא פיקוח של אף גבר.
מכיוון שלא היה לה בית משלה, לאחר מותו של בעלה הראשון בילתה גברת פנדרבס זמן רב עם קרובי משפחה וחברים שונים. חברתה העשירה, הדוכסית מפורטלנד, כללה את מרי ב"כוורת" האמנותית והמדעית שלה, שם פגשה את ג'וזף בנקס, הבוטנאי, והיא ביקרה בביתו כדי לראות דוגמאות וציורים ממסעותיו עם קפטן קוק. היא גידלה צמחים, ציירה ויצרה בעבודת רקמה דמויות של הצמחים האקזוטיים הללו.
היא עברה לאירלנד, שם הכירה את ד"ר פטריק דלאני, איש דת אירי שהיה נשוי לאלמנה עשירה. רק בשנת 1743, שנתיים לאחר מותה של אשתו הראשונה, בנסיעה ללונדון ד"ר דלאני הציע נישואים לגברת פנדרבס, למורת רוחה של אביה. הם נישאו ביוני 1743.
בני הזוג דלאני עברו לשנה בלונדון לפני שחזרו לדבלין, שם היה לד"ר דלאני בית. במהלך שנתם הראשונה בבית, מונה פטריק לדיקאן של דאון. גם הבעל וגם האישה התעניינו מאוד בבוטניקה ובגינון.
לאחר עשרים וחמש שנות נישואים, שאת רובם בילה באירלנד, מת ד"ר דלאני בבאת', אנגליה, ב-6 במאי 1768 בגיל שמונים וארבע. מרי דלאני, שהייתה בת שישים ושמונה, מצאה את עצמה שוב אלמנה.
ביוגרפיה > אחרית חייה

בתור אלמנה, מרי דלאני בילתה בביתה של חברתה הקרובה, מרגרט בנטינק, דוכסית האלמנה מפורטלנד. השתיים חלקו עניין בבוטניקה, ולעיתים קרובות יצאו לחפש דגימות ספציפיות. במהלך שהותה התכופה בבולסטרוד התוודעה מרי לשני בוטנאים ידועים באותה תקופה: ג'וזף בנקס ודניאל סולנדר. מגע זה עם הבוטנאים עודד את התעניינותה של מרי בבוטניקה ופיתח את הידע שעליו מבוססים רבים מגזרי נייר שלה.
מרי דאלני נפטרה ב-15 באפריל 1788. ישנה אנדרטה להנצחתה בכנסיית סנט ג'יימס, פיקדילי.
הערות שוליים

↑  Phaidon Editors (2019). Great women artists. Phaidon Press. p. 117
↑  Dewes, Simon. Mrs. Delany (London: Rich & Cowan, Ltd, 1989).
↑  Hayden, Ruth. Mrs Delany: her life and her flowers (London: British Museum Pubs. Ltd., 1980).
↑  Hunter, Clare (2019). Threads of life : a history of the world through the eye of a needle. London: Sceptre (Hodder & Stoughton). pp. 215–219.
↑  Nick Kingsley, Landed families of Britain and Ireland: (147) Annesley of Castlewellan, Mount Panther and Donard Lodge, Earls Annesley, Landed families of Britain and Ireland, ‏2014-11-13
↑  Paston, George. Mrs. Delany (Mary Granville): a memoir, 1700–1788 (Edinburgh: G. Richards, 1900) p. 191.
| --- | --- |
בקרת זהויות :  NLI: 987007275242905171  BnF: cb12440774f (data)  GND: 119509415  ISNI: 0000 0000 8082 0674  KulturNav: b6401721-6981-4b45-9e4e-683e45345602  LCCN: n85199434  NLA: 35872141  NTA: 114898871  RKD: 341221  SNAC: w6g16519  SUDOC: 069145768  Trove: 1125004  ULAN: 500078182  VIAF: 2564923   WorldCat (עם VIAF): 2564923
מרי דיגנם

| --- | --- |

 לידה:  13 בינואר 1857 פורט בורוול, קנדה 
 פטירה:  6 בספטמבר 1938 (בגיל 81) טורונטו, קנדה 
 תקופת הפעילות:  1850–1950 (כ־100 שנה) 
 תחום יצירה:  ציור 
 
מרי דיגנם (באנגלית: Mary Dignam; 13 בינואר 1857 –  6 בספטמבר 1938) הייתה ציירת, מורה ומארגנת אמנות קנדית (אנ') הזכורה בעיקר כמייסדת והנשיאה הראשונה של איגוד האמנות לנשים של קנדה (אנ') (WAAC).
ביוגרפיה

מרי אלה ויליאמס נולדה בפורט בורוול (אנ'), מערב קנדה. היא למדה אמנות בבית הספר לאמנות ועיצוב בלונדון, אונטריו. ב-1886 היא נסעה לניו יורק כדי להמשיך את הכשרתה בליגת הסטודנטים לאמנות (אנ'), ואחריה לפריז, צרפת, בסדנת האמן בהנהלת רפאל קולין (אנ') (1850–1916) ולוק-אוליבייה מרסון (1846–1920).
ב-1886 הקימה דיגנם את מועדון האמנות לנשים, שהתפתח מאוחר יותר ל-WAAC. בתקופות הנשיאות שלה (1887–1913, 1935–1938), דינאם הייתה הכוח המניע מאחורי הפקת סט הצלחות הקנדי לארוחת הערב הממלכתית (אנ') להנצחה של קבוט. זו הייתה ארוחת ערב עם שמונה מנות, 24 אנשים. הסט צויר על כלי חרס ומייצג נושאים קנדיים, שהוכן על ידי חברי WAAC לציון יום השנה ה-400 לגילוי קנדה של ג'ון קאבוט.
לאחר חזרתה לקנדה ב-1891, היא לימדה בבית ספר לאמנות לנשים בטורונטו, אונטריו ומאוחר יותר ארגנה את האולפנים הראשונים לאמנות של קולג' הנשים של מולטון באוניברסיטת מקמסטר. בשנת 1898, דיגנם וליידי אדגר (אנ'), אשתו של יושב ראש בית הנבחרים (אנ'), ארגנו לחברי הבית והסנאט מנוי של 1,000 דולר לרכישת הסט, שהוצג רשמית לליידי אברדין (אנ') לרגל סיום בעלה את תפקידו כמושל הכללי של קנדה. מאוחר יותר היא עזרה לארגן את האגודה הבינלאומית של נשים ציירות ופסלות, ובשנת 1900, ייסדה את תערוכת האמנות הבינלאומית הראשונה של כל הנשים, הקוראת לחברי האגודה לאמנות נשים ולאמנות בינלאומית של נשים.
דיגנם הייתה חברה באיגוד האמנות של מונטריאול (1886–1931) (לימים מוזיאון מונטריאול לאמנויות יפות (אנ') (MMFA)), באגודת האמנים של אונטריו (אנ') (OSA) (1912–1883), באקדמיה המלכותית הקנדית לאמנויות (אנ') (RCA) (1924–1883) ובתערוכה הלאומית של קנדה (אנ') (CNE) (1900–1891). עבודותיה הוצגו ברחבי קנדה וניו יורק, לונדון ופריז. היא הציגה את עבודתה בארמון האמנויות היפות בתערוכה העולמית הקולומביאנית בשנת 1893 בשיקגו, אילינוי.
ביוגרפיה > מוות

היא מתה ב-6 בספטמבר 1938 בטורונטו, אונטריו.
גלריה

עיר נמל
הזקן וגנו
טבע דומם
שושנות מים
הערות שוליים

1 2  "Mary Ella Dignam". Canadian Encyclopedia. Historica Canada.
↑  "Presidents". Women's Art of Canada. Women's Art Association of Canada. Archived from the original on 2 April 2015.
↑  "Mary Ella Dignam (1857-1938)". Women's Art of Canada. Women's Art Association of Canada. Archived from the original on 2 April 2015.
↑  "Artist Database: Canadian Women Artists History Initiative". Canadian Women Artists History Initiative.
↑  Elwood, Marie (Spring 1997). The State Dinner Service of Canada, 1898 (PDF). Ottawa: Droits reserves au nom de la couronne.
↑  Nichols, K. L. "Women's Art at the World's Columbian Fair & Exposition, Chicago 1893"
| --- | --- |
בקרת זהויות :  LCCN: no00075425  RKD: 103020  VIAF: 4479448   WorldCat (עם VIAF): 4479448
נהר דיאלא

| --- | --- |
נהר דיאלא ליד דרבנדח'אן
נהר דיאלא ליד דרבנדח'אן
 מידע כללי
 אורך:  445 ק"מ
 ספיקה ממוצעת:  164 מ"ק לשנייה
 אגן ניקוז:  32,600 קמ"ר
 מוצא:  הרי הזגרוס שבאיראן ליד סננדג'
 יובלים:  Alwand River, Darreh-ye Tangīvar, Lela River, Bil Spring, בפסקה זו רשומה אחת נוספת שטרם תורגמה 
 שפך:  נהר חידקל
 מדינות באגן הניקוז:  איראן, עיראק
 מיקומו של נהר דיאלא
 
נהר דיאלא בתמונת לווין
נהר דיאלא (בערבית: نهر ديالى, בכורדית ובפרסית סירואן سيروان) הוא יובל של נהר החידקל. תחילתו של הנהר באיראן, עיקר נתיבו הוא במזרח עיראק. אורכו הכולל הוא 445 ק"מ.
הנהר

שמו של הנהר בכורדית ובפרסית הוא סירואן, שמשמעותו "הים השואג" או "צעקות הנהר". זה גם שמה של עיר עתיקה ליד העיר עלאם, בירת מחוז עלאם באיראן. בתקופה הסאסאנית והאסלמית הקדומה, חלקו התחתון של הנהר היה חלק מתעלת נאחרוואן (Nahrawan). מחוז דיאלא בעיראק נקרא על שם הנהר.
תחילתו של הנהר בהרי הזגרוס שבאיראן ליד סננדג' (سنندج) (אנ'). לאחר מכן הוא יורד דרך ההרים כשלאורך 32 ק"מ אפיק הנהר מהווה את הגבול בין איראן לעיראק. הנהר נשפך לחידקל מדרום לבגדאד. השיט בחלקו העליון של הנהר אינו אפשרי בגלל המבנה הצר של אפיק הנהר. עמק נהר הדיאלא מהווה כבר מהעת העתיקה נתיב מעבר וסחר חשוב בין ערי מסופוטמיה ועילם, וכיום בין עיראק ואיראן.
באלף השלישי לפנה"ס שכנה בעמק נהר דיאלא ממלכת אשנונה. שרידי הממלכה נמצאו במספר אתרים תל אסמר, אתר חָפָגֶ'ה, ותל חַרְמַל, האתר של העיר העתיקה שדופום.
הנהר מופיע במקורות בשם גינדס. על פי המקורות, המלך כורש הגדול חילק את הנהר על ידי כך שחפר 360 תעלות מים, כעונש על כך שסוס קדוש לבן נספה בנהר, ולאחר שערוצי התעלות נעלמו בתוך החול הנהר חזר לממדיו המקוריים.
במלחמת העולם הראשונה, בין 8 ל-11 במרץ 1917, התנהל הקרב המכריע על כיבוש בגדאד על גדות נהר הדיאלא.
סכרים על הנהר

לאורך הנהר מספר סכרים. באיראן, נכון לשנת 2013, נמצא בבנייה "סכר דאריאן" (سد داریان), ליד העיר דאריאן שבמחוז כרמאנשאה. מטרתו של הסכר היא להסיט חלק ניכר ממי הנהר לאזור דרום מערב איראן לצורך השקיה באמצעות מנהרת שינוע מים באורך 48 ק"מ, וכן לייצר חשמל הידרואלקטרי. גבהו המתוכנן מהיסודות הוא 169 מטר ואורכו 368 מטר.
בהמשך זרימת הנהר בתוך עיראק הוא מגיע לסכר דרבנדח'אן (سد دربندخان) (אנ'), הנמצא במחוז סולימאניה. הסכר מייצר אנרגיה הידרואלקטרית ואוגר מים לצורכי השקיה. סכר זה נבנה בין השנים 1956–1961, גובהו 128 מטר ואורכו 445 מטר. בהמשכו הנהר מגיע לסכר חמרין (سد حمرين) (אנ'), הנמצא כ-100 ק"מ מצפון מזרח לעיר בגדאד. סכר זה, שנבנה בין השנים 1976–1981, נועד גם הוא למטרות ייצור אנרגיה שליטה בשיטפונות ואגירת מים. גובהו 53 מטר ואורכו 3,360 מטר. בחלקו התחתון של עמק נהר הדיאלא ליד בגדאד נמצא סכר דיאלא ( سد ديالى) (אנ'), שנבנה לצורך שליטה ובקרה על השיטפונות בנהר ומספק מים להשקיה לאזור מצפון-מזרח לבגדאד.
סכר דיאלא
אגם דרבנדח'אן שנוצר כתוצאה מהסכר
נהר הייז

| --- | --- |

נהר הייז, 1925
 מידע כללי
 אורך:  551 קילומטרים
 ספיקה ממוצעת:  590 מ"ק לשנייה 
 אגן ניקוז:  108,000 קמ"ר 
 מוצא:  מפרץ הדסון
 גובה מוצא הנהר:  221 מטרים
 יובלים:  Gods River, Fox River, High Hill River 
 שפך:  אגם קני אגם האבן הגדולה
 מדינות באגן הניקוז:  קנדה מניטובה, קנדה
 
נהר הייז (באנגלית: Hayes River; בצרפתית: Rivière Hayes) הוא נהר ארוך שמתחיל במפרץ הדסון ונגמר באגם קני, שבקנדה.
גאוגרפיה

הנהר מתחיל במפרץ הדסון במניטובה שבקנדה בגובה של 221 מטרים. משם הנהר זורם לכיוון דרום-מערב בדרכו לאגם ויניפג. ליד נהר רובינסון, הנהר מתפצל לשניים, כאשר אחד מהם משתלב בנהר רובינסון וממשיך דרומה, בעוד שהמשכו של הנהר מצפין והופך צר יותר. פיצול זה של הנהר משמש סוחרים המגיעים מארצות הברית להביא סחורות למפרץ הדסון ולאגן הצפוני של אגם וויניפג. מעת הפיצול, הנהר הופך לצר מאוד וממשיך לכיוון צפון מערב כאשר כ-90 ק"מ משם מתרחש פיצול נוסף של הנהר, בו נוצרים שני פלגים שנקראים "נהר הייז" וממשיכים לשני כיוונים שונים. הפלג הראשון הופך צר אפילו יותר ומתחיל לזרום במהירות גבוהה דרומה, כשהוא חולף על פני אגמים רבים אך לא מתנקז לתוכם. לאחר כ-140 ק"מ (בקירוב), הנהר מתרחב עד לכדי היווצרות אגם סוומפי שזורם בכמויות גדולות אל תוך אגם קני. הפלג השני ממשיך באותו הרוחב דרום מערבה משם במשך 200 ק"מ (בקירוב) עד שהוא נשפך אל תוך אגם האבן הגדולה (Bigstone Lake).
טבע

מאז היווצרותו ועד היום הנהר נותר ללא מגע ידי אדם וללא כל התערבות חיצונית בזרימתו, לטובה או לרעה. בנהר לא קיימים כל סכרים לאגירת מים או הוספות מים מלאכותיות להגברת הזרימה. נהר הייז הוא הנהר הארוך ביותר במניטובה שזורם באופן טבעי לחלוטין ולכן הוא משמש בין היתר גם לתיירות קייקים והשכרות של סירות קאנו בשבי אנשים שמעוניינים בשייט באמצע הטבע, ללא כל הפרעות אנושיות. ניתן למבקרים ואנשים מקומיים להגיע לנהר כדי לבצע שייט בקאנו, ציד, דייג ולמידה על סחר הפרוות בקנדה מפי אנשי רשות הטבע של קנדה. האגם מוכרז כשמורת טבע ובזכות כך שוחים בו מינים רבים של דגים, והוא משמש לביתם של ציפורים רבות, יונקים וחרקים. באגם צמחי מים ייחודיים.
מערכת כירורגית דה וינצ'י

"מערכת כירורגית דה וינצ'י"
מערכת כירורגית דה וינצ'י (באנגלית: Da Vinci Surgical System, כינוי: רובוט דה וינצ'י) היא מערכת כירורגית רובוטית, מתחום הכירורגיה הרובוטית שיוצרה (ומיוצרת בפיתוח דגמים חדשניים) על ידי Intuitive Surgical (אנ') ואושרה לביצוע פרוצדורות רפואיות על ידי מנהל המזון והתרופות האמריקאי (FDA) בשנת 2000,,.
רובוט "דה וינצ'י" נועדה להקל על ניתוח מורכב באמצעות גישה פולשנית מינימלית, והיא נשלטת על ידי מנתח מן הקונסולה (לוח בקרה).
ניתוח רובוטי הוא ניתוח בו המנתח אינו מבצע את הפעולות הכירורגיות במו ידיו אלא בתיווך של מערכת זרועות מכנית האוחזת את מכשירי הניתוח (מספריים, מחזיקי מחט וכו') ומניעה אותם בתוך גוף החולה. ללא תנועות המנתח – לא ינועו הזרועות ולא יתבצע הניתוח.
מערכת כירורגית דה וינצ'י

לפי היצרן, מערכת דה וינצ'י נקראת "דה וינצ'י", "בין השאר משום שמחקריו של לאונרדו דה וינצ'י על אנטומיה אנושית הובילה בסופו של דבר לתכנון הרובוט הראשון הידוע בהיסטוריה".
מערכות "דה וינצ'י" פועלות בבתי חולים ברחבי העולם, כולל בישראל, עם ניסיון של כ-200,000 ניתוחים שנערכו בשנת 2012. הניתוחים הנפוצים ביותר הם: כריתת רחם והסרת הערמונית. נכון ל-30 בספטמבר 2017, פועלות 4,271 יחידות ברחבי העולם – 2,770 בארצות הברית, 719 באירופה, 561 באסיה ו-221 בשאר העולם.
הגרסה "Si" של המערכת עולה בממוצע מעט מתחת ל-2 מיליון דולר, בנוסף לכמה מאות אלפי דולרים של דמי אחזקה שנתיים.
חלוצי המנתחים של "מערכת כירורגית דה וינצ'י" בישראל הם האורולוגים הפרופ' ג'ק בניאל, הפרופ' עופר יוספוביץ והד"ר דוד קקיאשווילי.
מבנה "מערכת כירורגית דה וינצ'י"

מערכת דה וינצ'י מורכבת מקונסולה של מנתח שבדרך כלל נמצאת באותו חדר כמו המטופל, ועגלה בצד המטופל עם ארבע זרועות רובוטיות אינטראקטיביות הנשלטות מהמסוף. שלוש הזרועות הן עבור כלים המחזיקים חפצים, והוא יכול לשמש גם אזמלים, מספריים, או אוחזים.
המנתח משתמש בקונסולות המאסטר הראשי כדי לתמרן את שלוש או ארבע הזרועות הרובוטיות של המטופל (בהתאם לדגם). מערכת דה וינצ'י דורשת תמיד מפעיל אנושי, והיא משלבת מספר תכונות בטיחות המיועדות לצמצם את ההזדמנויות לטעויות אנוש בהשוואה לגישות המסורתיות.
"רובוט הדה וינצ'י" מורכב מ-2 חלקים: לוח הבקרה (קונסולה) לידו יושב המנתח הראשי, ומערכת זרועות הניצבת לצד החולה ומניעה את המכשירים והמצלמה. עוזר המנתח והאחות עומדים לצד החולה בסמוך למערכת הזרועות ומסיעיים (באופן סטרילי) בתפעול הזרועות והחלפת המכשירים. המצלמה הנמצאת במרכז שדה הניתוח משדרת תמונה דו-ממדית לצג דיגיטלי המצוי בסמוך לחולה (ואליו מביטים העוזר והאחות). המנתח מביט ישירות אל לוח הבקרה בתוך הקונסולה ורואה, בדומה לניתוח הפתוח, תמונה תלת-ממדית של האיברים הפנימיים של המנותח ושל המכשירים, דבר המתאפשר בזכות התכונות הייחודיות של המצלמה. זרועות הדה וינצ'י מופעלות באמצעות ידיות קטנות שבידי המנתח ודוושות לרגליים.
מערכת דה וינצ'י תוכננה לשפר את הפרוסקופיה הקונבנציונלית, שבה המנתח פועל בעמידה ממושכת, תוך שימוש במכשירים המוחזקים בידיו, שאין להם "מפרקים".  בלפרוסקופיה רגילה, המנתח חייב להסתכל למעלה מן המכשירים, ולצפות במסך וידאו דו־ממדי (2D) כדי לראות תמונה של האיבר המנותח. המנתח צריך גם להסתמך על עוזר בצד המטופל שימקם את המצלמה כראוי. לעומת זאת, העיצוב של מערכת דה וינצ'י מאפשר למנתח לפעול ממצב ישיבה במסוף, עם עיניים וידיים הממוקמות בקו אחד עם המכשירים ומשתמש בבקרות במסוף כדי להזיז את המכשירים ואת המצלמה.
מערכת דה וינצ'י היא מערכת רובוטית, המופעלת מרחוק על ידי כירורג ספציפי (אורולוג, כירורג כללי, גיניקולוג, כירורג לב-חזה, כירורג אף אוזן גרון, וכדומה) מאפשרת לבצע את כל מהלך הניתוח מבלי צורך למקם בכל פעם את הרובוט בזווית חדשה. זרועות הניתוח של הרובוט משמשות כמפרק כף יד אנדוסקופי, כשלמעשה הן מחקות את תנועות היד והמפרק של כף יד האדם, אך ללא רעידות יד.
יתרון נוסף של הרובוט, הוא המצלמה המספקת תמונה תלת-ממדית בהגדלה פי 12 ובאיכות HD המאפשרת לנתח דרך חתכים קטנים יותר (4–5 פתחים זעירים), דבר המסייע לקיצור תהליך ההחלמה. כך ניתן להימנע מכל פגיעה בלתי נחוצה ברקמות, בכלי דם ובעצבים. כתוצאה מכך נמנעים סיבוכים ותהליך ההחלמה קצר.
בניתוחים להסרת גידולים סרטניים, הטכנולוגיות החדשות שנוספו ל'רובוט דה וינצ'י' מסייעות לזהות בדיוק רב יותר את גבולות הגידול ולהותיר שוליים נקיים.
המנותח משתחרר בדרך כלל אל ביתו בתוך 24–48 שעות.
יישומים קליניים ל"מערכת כירורגית דה וינצ'י"

,
יישומים קליניים ל"מערכת כירורגית דה וינצ'י" > אורולוגיה

,
כריתה רדיקלית של הערמונית,
Pyeloplasty (אנ') – שחזור כירורגי או שינוי של אגן הכליה לניקוז לאפשר לשחרר לחץ על הכליות
כריתת כליה חלקית
כריתת כליה
"donor nephrectomy" – כריתת כליה של תורם לשם השתלת כליה
כריתת בלוטת יותרת הכליה
יישומים קליניים ל"מערכת כירורגית דה וינצ'י" > כירורגיה כללית

כריתת כיס מרה
תיקון שבר בקע
כריתת לבלב דיסטלי ("Pancreatectomy" (אנ'))
הליך כירורגי לטיפול במחלת ריפלוקס גסטרוזופאגל ("Nissen fundoplication" (אנ')
הליך כירורגי שבו השרירים של הcardia (בקיבה) נחתכים, ומאפשרים מזון ונוזלים כדי לעבור את הבטן (טיפול באכלזיה) "Heller myotomy" (אנ')
ספלנקטומיה – ניתוח כריתת טחול
הליך כירורגי שבו מוסר חלק ממעי מן המעי הדק או המעי הגס ("Bowel resection" (אנ'))
יישומים קליניים ל"מערכת כירורגית דה וינצ'י" > כירורגיה של ניתוחים בריאטרים

ניתוח מעקף קיבה לצורך הרזיה
יישומים קליניים ל"מערכת כירורגית דה וינצ'י" > כירורגית חזה ולב

,
אבלציה ("Ablation" (אנ')) של רקמת הלב
תיקון המסתם הצניפי (המיטרלי) (היצרות המסתם הצניפי, אי-ספיקת המסתם הצניפי) "Mitral valve repair" (אנ')
סגירת פגם מחיצתי פרוזדורי באמצעות אנדוסקופ (endoscopic atrial septal defect closure) "Internal mammary artery mobilization" (אנ')
ניתוח מעקפים – ביצוע השקה כלי דם "Internal thoracic artery" (אנ') ל"Anterior interventricular branch of left coronary artery" (אנ')
מדיאסטינוסקופיה – (אנ') (מדיאסטינוסקופיה הוא הליך המאפשר הדמיה של התוכן של ה-mediastinum, בדרך כלל לצורך קבלת ביופסיה.
כריתות גידולים בחלל המדיאסטינום (מייצר) וטיפול בפתולוגיות של הריאה וחלל בית החזה
תיקון בקע סרעפתי
יישומים קליניים ל"מערכת כירורגית דה וינצ'י" > גיניקולוגיה

כריתת רחם (באנגלית: "Hysterectomy")
"Uterine myomectomy" (אנ') – לעיתים גם fibroidectomy, מתייחס להסרה כירורגית של leiomyomas הרחם, הידוע גם בשם fibroids. בניגוד לכריתת רחם, הרחם נשמר והאישה שומרת על פוטנציאל הרבייה שלה
"Sacrohysteropexy" (אנ') – הליך כירורגי לתיקון צניחת רחם
יישומים קליניים ל"מערכת כירורגית דה וינצ'י" > רפואת אף אוזן גרון

כריתה טרנסאלית של גידולים של מערכת העיכול העליונה: החגורה הלימפטית על שם ולדייר, לשון, בית הקול (לרינקס)
כריתת בלוטת התריס (Thyroidectomy (אנ'))
יישומים קליניים ל"מערכת כירורגית דה וינצ'י" > נוירוכירורגיה

כריתת נוירון ציר ("Spindle neuron" (אנ')) שמקורו בריאה
התפתחות מערכות "דה וינצ'י"

"da Vinci System" (ינואר 1999, בארצות הברית שנת 2000)
"da Vinci Si" (אפריל 2009)
"da Vinci S"
"da Vinci Xi" (שנת 2014)
"da Vinci X" (אפריל 2017)
סיבוכים רפואיים

,,
כמו בכל פרוצדורה כירורגית (קטנה כגדולה) גם בניתוחים באמצעות "מערכת כירורגית דה וינצ'י" יכולים להתרחש סיבוכים. (רצוי להתייעץ לפני הניתוח עם הרופא המנתח והמרדים).
הסיבוכים הרפואיים כתוצאה מפרוצדורה כירורגית באמצעות "דה וינצ'י, אשר דווחו למנהל המזון והתרופות האמריקאי יחסית מעטים. ב-14 שנים של פעילות ה"דה וינצ'י" בוצעו 1,750,000 פרוצדורות כירורגיות 144 מטופלים נפטרו, (על כל 12,152 ניתוחים נפטר 1 מנותח) 1,391 מטופלים נפגעו במהלך הניתוח, ודווחו על יותר מ-8,000 תקלות במכשיר הרובוטי.
מתוך 851 נשים שנותחו במחלקה גיניקולוגית ב"Taipei Medical University Hospital" (אנ') בטאיוואן באמצעות הרובוט "דה וינצ'י, 5.5% פיתחו סיבוכים, בחלקם הגדול מינוריים.
פציעות הרובוט "דה וינצ'י" הנפוצים ביותר כוללים:
פצעים במעי או בשלפוחית השתן
נקב בשופכן
נקבים או קרעים באיברים
כוויות לאיברים
סיבוכים רפואיים > סיבוכים בזמן ניתוח באמצעות "מערכת כירורגית דה וינצ'י"

דימום (איבוד דם)
כל חיתוך, קרע, נקב, צריבה או פגיעה באיבר, במבנה או ברקמות, כולל, אך לא מוגבל: לאיברים חלולים (כגון: מעי, שלפוחית השתן), לאיברים מוצקים, כגון הטחול, הכליות, הלב, הריאות או הכבד, לשופכן, ולעצב.
איבוד מחט, פיסת כלי, חלקיקים או כל חפץ אחר המשמש במהלך הניתוח בגוף המטופל (בשדה הניתוח)
סיבוכי הרדמה (חלק מסיבוכי הרדמה: התקף לב, שבץ, קריש דם עמוק, עורק ריאות חסום, דלקת ריאות (זיהום ריאות חמור), פציעה שיניים, פגיעה בחוט הווקאלי ומוות)
סיבוכים רפואיים > סיבוכים לאחר ניתוח באמצעות "מערכת כירורגית דה וינצ'י" (רשימה חלקית)

,
דימום
דלקת בדרכי השתן
עצירה במתן שתן
בחילות, הקאות (ניתוחי מעי)
חסימת מעיים
התקף לב
דלקת ריאות
התפוצצות של הפצע באתר החתך (Bursting of the wound at the incision site)
פגיעה באיברים סמוכים
ניקוז של כמות גדולה מפצע הניתוח, או ניקוז שנמשך תקופה ארוכה של זמן
זיהום, הצטברות דם מחוץ לכלי הדם, הצטברות נוזלים, מורסה בבטן, באגן או בחזה
התמוטטות ושחרור של סיבי שריר לתוך זרם הדם אשר יכול לגרום נזק לכליות
זיהום בצלקת
זיהום מורסתי מוגבל
בקע (bulging של איבר או רקמת שומן) באתר החתך
אי-ספיקת כליות
קושי בהליכה
שיתוק (שטף דם גדול או מינורי)
מוות
תמונות

"מערכת כירורגית דה וינצ'י"
"מערכת כירורגית דה וינצ'י"
"מערכת כירורגית דה וינצ'י"  – מבט אל הכירורג שמפעיל את הרובוט
"מערכת כירורגית דה וינצ'י"
"מערכת כירורגית דה וינצ'י" בזמן הדרכה על "בובה"
"מערכת כירורגית דה וינצ'י"
"מערכת כירורגית דה וינצ'י" (הכירורג מפעיל המערכת – מימין)
ראו גם

כירורגיה רובוטית
קינבו 900
נורת'סטאר

| --- | --- |

נורת'סטאר, כפי שהוא מופיע על עטיפת החוברת Astonishing X-Men Vol.3 #50 ממאי 2012, אמנות מאת מייק פרקינס.
 סוג:  גיבור-על
 הוצאה לאור:  מארוול קומיקס
 הופעה ראשונה:  The X-Men #130 (פברואר 1980)
 יוצרים:  כריס קלרמונט ג'ון ביירן
 מידע
 שם אמיתי:  ז'אן-פול בובייה
 כינויים:  ז'אן-פול מרטין
 סטטוס:  פעיל
 כוחות:  מהירות-על וסיבולת-על, מניפולציה על אור, תעופה
 חבר בקבוצה:  אקס-פקטור חקירות (מנהיג)
 חבר לשעבר בקבוצה:  אקס-מן, אלפא פלייט, הדפנדרס הסודיים, היד, החזית לשחרור קוויבק, שחר האור הלבן, יחידת אלפא, בעל ברית של "ילדי הכלא" והידרה
 דמויות קשורות
 משפחה:  ז'אן-בפטיסט בובייה (אב, מת) ז'אן-מארי בובייה (אחות תאומה) קייל ג'ינאדו (בעל)
נורת'סטאר (באנגלית: Northstar, בתרגום לעברית: כוכב הצפון) הוא דמות בדיונית של גיבור-על מוטאנט המופיעה בחוברות הקומיקס אקס-מן ביקום מארוול קומיקס. הדמות הופיעה לראשונה בחוברת The X-Men #130 מפברואר 1980, ונוצרה על-יד הכותב כריס קלרמונט והמאייר ג'ון ביירן.
נורת'סטאר הוא האלטר אגו של ז'אן-פול בובייה, מוטאנט ממוצא קנדי-צרפתי בעל כוחות מניפולציה על אור. אחיה התאום של אורורה. השניים חברים בקבוצת גיבורי-העל הקנדית אלפא פלייט. נורת'סטאר הוא אחת הדמויות ההומוסקסואליות הראשונות בקומיקס. הוא התחתן עם שותפו לחיים קייל ג'ינאדו בחוברת Astonishing X-Men #51 מיוני 2012.
ז'אן-פול הוא חובב סקי מושבע, אשר השתתף בתחרויות מקצועיות בטרם התפתחו כוחותיו לראשונה. עם התפרצות כוחותיו הוא הפך לבלתי מנוצח, ועקב טבעו התחרותי הוא מהר מאוד מאס בספורט מכיוון שלא מצא מתחרים שישתוו אליו. הוא נהפך לכועס ומרדן, ובבגרותו הצטרף לשורות החזית לשחרור קוויבק, קבוצה מיליטנטית שלחמה לעצמאותה של קוויבק מקנדה. עד מהרה הוא נגעל מאופן פעולתה של הקבוצה, והתעניין בקבוצת אלפא פלייט, שנתמכה בידי הממשלה הקנדית. עם הצטרפותו לקבוצה הוא התאחד עם אחותו התאומה, לאחר שהופרדו בילדותם.
מרק תירס

| --- | --- |

 
 מאכלים
 סוג:  מרק 
 אופן הגשה:  תוספת
 מרכיבים עיקריים:  תירס מתוק, מים, ציר (מזון) או חלב/שמנת
 
מרק תירס הוא תבשיל סמיך העשוי מתירס (בדרך כלל תירס מתוק). מרק התירס לרוב היה נפוץ באזורים בעולם בהם הופקה תוצרת תירס, אבל עתה הוא נפוץ ברחבי העולם, בעיקר תודות לתפוצה הנרחבת של גידול תירס. המתכון הבסיסי למרק תירס לרוב מכיל מרק כלשהו כבסיס עם תוספת של תירס ומרכיבים שונים נוספים שמעניקים למרק סגנון ייחודי. החומרים הבסיסיים מהם מכינים מרק תירס בדרך כלל יהיו: תירס (כגרעינים שהופרדו מהקלח), תירס חתוך מן הקלח, מים, חמאה, קמח, ביצים, פלפל שחור ומלח לתיבול, כאשר לרוב המרכיבים ישתנו בהתאם לאזור הגאוגרפי.
במסורות התרבותיות > בתרבויות ילידי אמריקה

מאחר שתירס היה בעבר היבול המרכזי בשבטים אינדיאנים רבים, מרק התירס הפך למזון עיקרי בתזונה של האינדיאנים. מ.ר. הרינגטון דיווח בשנת 1908 כי מרק תירס היה המזון הפופולרי ביותר בקרב האינדיאנים (Seneca) שחיו באזור אגם אונטריו. הוא גם הצהיר, "רק לעיתים רחוקות יכולת לפגוש אינדיאני, פגאני או נוצרי, ולא משנה באילו נסיבות [...] בלי קומקום של מרק תירס חמים ומלוחים, כדי לבדר את הקהל".
בקרב קהילות שונות באמריקה מרק התירס נחשב למאכל מסורתי בכל אירועי הקהילה, כמו חתונות, ימי הולדת, חגים, אירועי ספורט, וגם באירועים דתיים, בהם מתואר כיצד הנוכחים מקבלים מרק מלוא-המצקת, בכל פעם שהקומקום עובר במעגל בין הסובבים. באירועים אלו, על פי המסורת, מיקום המרק נושא שלט בו כתוב "מרק תירס היום", ושלט זה נמצא גם באופן יומיומי לצד ביתן של המשפחות המתפרנסות ממכירת מרק תירס.
באותן הקהילות הכנת מרק התירס מתוארת כאירוע משפחתי ממש: תחילה ממיינים הילדים את התירס ומכינים אותו לתהליך, ולאחר מכן ההורים עוסקים בתהליך הבישול שסביב קדירת המים הרותחים.
מרק התירס משמש במשך דורות רבים כמאכל המסורתי של תרבויות ילידי אמריקה, אולם במאות השנים האחרונות, עם הגעתם של מתיישבים ומהגרים מאירופה ואסיה לאמריקה, החלו גם קהילות נוספות שקמו באמריקה, כמו קהילת האמיש, לייחס לעצמן את מרק התירס במאכל מסורתי משל עצמן.
במסורות התרבותיות > בתרבויות נוספות

לאחר גילוי אמריקה, הופץ בהדרגה התירס ברחבי העולם, ובמאות השנים האחרונות הפך מרק התירס למאכל מסורתי במקומות שונים ברחבי העולם.
מרק התירס נחשב למאכל מסורתי באזורים נרחבים סביב הים השחור, כמו טורקיה וגאורגיה. באזורים מסוימים במזרח טורקיה נפוצה מנה מסורתית של "מרק תירס סדוק" (Yarma mısır çorbası), שהפכה בתקופות מסוימות לאחת המנות הנפוצות ביותר של אזור טרבזון ומזרח הים השחור, זאת מכיוון שתירס היה אחד המצרכים הבסיסיים באזורים אלו למשך זמן ממושך. מסיבות דומות מרק תירס הוא מאפיין מובהק גם של המטבח הגאורגי המסורתי, לצד מאכלי תירס נוספים, כמו לחם תירס עבה.
בדרום מזרח אסיה נפוצה גרסה של מרק תירס סרטנים (אנ'), אשר נפוצה באזורים נרחבים כדרום-סין, טאיוואן, מלזיה, אינדונזיה, הפיליפינים, תאילנד ווייטנאם. עם תפוצתו של המטבח הסיני ברחבי העולם בעשורים האחרונים, הפכה המנה למזוהה במערב עם המטבח הסיני.
סגנונות

יש מספר סוגים של מרקים אשר המרכיב העיקרי שלהם הוא תירס.
מרק תירס קרמי וגם מרק תירס מוקרם
מרק תירס מתוק
מרק תירס סרטנים
מרק סיני מתירס מתוק (נקרא: yumigeng או sumigeng)
מרק תירס מיובש (הודי)
מרק תירס מקסיקני
מרק תירס בסגנון טיבטי (נקרא Ashom Tang)
מרק תירס סדוק (Yarma mısır çorbası)
ראו גם

לחם תירס
הערות שוליים

1 2  M. R. Harrington. Some Seneca Corn-Foods and Their Preparation. American Anthropologist, New Series, Vol. 10, No. 4. (Oct. - Dec., 1908), pp. 575-590. Stable URL
1 2 3  Iroquois Corn in a Culture-Based Curriculum (עמ' 194-193)
↑  Traditional Amish Recipes
↑  Traditional Foods of Trabzon, turkish-cuisine.org
↑  Culture of Turkey, Countries and Their Cultures
מרק תירס מוקרם בארצות הברית